Accident violent pe un drum din Timiș
Duminică seara, un bărbat în vârstă de 47 de ani a condus un autoturism pe DJ 693, dinspre localitatea Iecea Mică spre Cărpiniș, iar la un moment dat ar fi intrat în coliziune cu un autoturism condus de către o femeie în vârstă de 46 de ani.
În urma impactului, șoferița a fost rănită, fiind transportată la spital în vederea acordării de îngrijiri medicale.
Ambii conducători auto au fost testați cu aparatul etilotest, iar rezultatele au ieșit negative, a comunicat IPJ Timiș.
În cauză a fost întocmit un dosar penal sub aspectul săvârșirii infracțiunii de vătămare corporală din culpă.
Sursa foto: Facebook / Info Trafic jud. Timiș